Diari Oficial de la Generalitat Valenciana


Sumari del DOGV 5788, del 19-06-2008 (2008/6779)

Procediment hipotecari 735/2006. Notificació de la resolució a Angelo Fernando López Guerrero i altra.
------------------------------------------------------------------------------------------------------

### Dades del document

Número de DOGV
:   5788

Data del DOGV
:   19-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6779


Data del document
:   06-05-2008

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Procediment hipotecari 735/2006. Notificació de la resolució a Angelo Fernando López Guerrero i altra. [2008/6779]  
En el procediment hipotecari seguit en este Jutjat amb el número 735/2006, s'ha dictat la resolució que té els antecedents de fets i la part dispositiva del tenor literal següent:  
«Interlocutòria  
Jutge que la dicta: Jesús Alemany Eguidazu.  
Lloc: Torrevieja (Alacant).  
Data: 23 de gener de 2008  
Antecedents de fet  
Primer. El procurador Antonio Martínez Gilabert que actua en nom i representació de Caja de Ahorros del Mediterráneo va formular demanda d'execució contra Angelo Fernando López Guerrero i Maricela Quinchia Chalarca en la qual exposava: que per escriptura pública atorgada davant el notari de Torrevieja (Alacant) Ángel de Grado Sanz, amb data 13 de juliol de 2005 i número 2.476, el seu representat i els deutors expressats concertaren un contracte en el qual el deute es garantitzava mitjançant garantia hipotecària de les finques següents: béns que es traguen a subhasta i la valoració:  
1. Finca número 65663 inscrita al tom 2.090, lliure 960 i foli 128. Valor a efectes de subhasta: 211.898,55 euros.  
2. Finca 64208 inscrita al tom 2.088, llibre 956, foli 44. Valor a efectes de subhasta: 18.878,95 euros.  
Que els deutors havien incomplit allò pactat en l'escriptura a què s'ha fet menció, ja que havien deixat impagats els terminis de l'obligació havent-se convingut que la falta de pagament d'algun dels terminis diferents donaria lloc al venciment total de l'obligació, conveni que constava inscrit en el registre de la propietat.  
Segon. Acompanyava a la demanda primera còpia de l'escriptura a la qual s'ha fet menció, en la qual s'assenyalava com a domicili a efectes de notificacions i requeriments el que figura en esta, i es fixava com a preu de les finques hipotecades a efectes de subhasta, el fixat en l'antecedent de fet primer.  
Tercer. Per interlocutòria de data 6 de juliol de 2006 es va despatxar execució contra els demandats expressats per les quantitats següents: 148.125,71 euros de principal, 1.697,94 euros d'interessos ordinaris, 58,31 d'interessos moratoris i 24.040 pressupostades per a costes, i es notifica esta resolució als executats amb entrega de còpia de la demanda i se'ls requerix en el domicili fixat en l'escriptura d'hipoteca, perquè en el termini de 10 dies feren efectives les responsabilitats reclamades i s'aportava la certificació registral a què es referix l'article 656 de la Llei 1/2000, d'Enjudiciament Civil, en la qual s'expressava que la hipoteca a favor de l'executant es trobava subsistent i sense cancel·lar, i constava així mateix haver-se realitzat les notificacions a què es referix el número 2.º de l'article 132 de la Llei Hipotecària i 689 de la LECn.  
Quart. A instància de la part executant es van traure els béns embargats a pública subhasta, i es va anunciar mitjançant edictes que es fixaren en el lloc públic d'este Jutjat, i es fa constar la situació possessòria dels béns, així com que la certificació registral estava de manifest a la Secretaria, i s'entén que tot licitador acceptava com a bastant la titulació existent i que les càrregues o gravàmens anteriors, al crèdit de l'actor continuarien subsistents, i quedava subrogat en la responsabilitat derivada d'aquells si la rematada s'adjudicara a favor seu.  
Cinqué. Amb data 7 de novembre de 2007 es va celebrar la subhasta dels béns expressats, que va tenir lloc sense efecte per falta de licitadors.  
Sisé. L'executant, dins del termini establit en l'article 651 de la Llei 1/2000, d'Enjudiciament Civil, exercint la facultat que li conferix l'article 670.1 de LEC, ha sol·licitat l'adjudicació dels béns subhastats, per la totalitat de la responsabilitat hipotecària, d'acord amb el que establix l'article 692.  
Part dispositiva  
S'adjudica l'executant Caja de Ahorros del Mediterráneo, amb domicili social a Alacant, carrer de Sant Ferran, 40 i codi d'identificació fiscal N03573603, les finques descrites en el fet primer d'esta resolució i que ací es dóna íntegrament per reproduïda.  
Que s'entenga que del resultat d'este procediment no es pot certificar l'existència o no d'inquilins i ocupants de la finca objecte d'esta aprovació.  
Es declaren subsistents totes les càrregues anteriors o preferents al crèdit ací reclamat de la finca abans assenyalada, i s'entén que l'adjudicatari les accepta i queda subrogat en la responsabilitat d'estes, sense destinar-se a la seua extinció el preu de la rematada.  
Es decreta la cancel·lació de la inscripció d'hipoteca pressa respecte de la finca ressenyada en el fet primer d'esta resolució que ací es dóna íntegrament per reproduïda, així mateix es decreta la cancel·lació de totes les càrregues, gravàmens i inscripcions de tercers posseïdors que siguen posteriors a estes, sense excepció, fins i tot les que s'hagueren verificat després d'expedida la certificació que al·ludix a l'article 688 de la LEC. Perquè es produïsquen estes cancel·lacions, lliureu manament per duplicat al senyor registrador de la propietat número 2 de Torrevieja.  
Que el secretari judicial expedisca testimoniança a l'adjudicatari, que serà títol bastant per a la inscripció a favor seu en el Registre de la Propietat, i el previndrà que haurà de presentar-lo dins del termini reglamentari a l'oficina liquidadora de l'impost de drets reals per a satisfer el corresponent de la seua transmissió.  
Notifiqueu esta resolució a les parts i feu-los saber que contra esta es pot interposar recurs de reposició davant este jutjat en el termini de cinc dies següents de la notificació.  
Ho acorda i firma sa senyoria. En done fe.   
Firma del jutge. Firma del secretari.»  
Per provisió de 6 de maig de 2008 el jutge, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació als executats Angelo Fernando López Guerrero i Maricela Quinchia Chalarca.  
Torrevieja, 6 de maig de 2008.- El secretari judicial: Bernardo Soler Andrés.